Na podlagi 25. člena, enajste alineje 54. člena in 55. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A in 202/21 – odl. US), tretjega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), **Direkcija Republike Slovenije za vode**, v okviru projekta Zmanjšanje poplavne ogroženosti na porečju Vipava – I. faza (VIPAVA DRR), objavlja prosto delovno mesto, objavlja prosto delovno mesto:

**VIŠJI SVETOVALEC , (šifra DM 9081),** (m/ž)

**v Uradu za upravljanje z vodami,**

za določen čas do 30.11.2023 oz. do zaključka trajanja projekta

z 1 mesečnim poskusnim delom

Lokacija opravljanja dela: Ljubljana

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) - (Vrsta izob. KLASIUS: 16202), ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) - (Vrsta izob. KLASIUS: 16203) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) (Vrsta izob. KLASIUS: 16204),
* najmanj 5 let delovnih izkušenj oziroma izpolnjevanje pogojev za objavljeno delovno mesto oziroma naziv višji svetovalec II,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Delovne naloge izbranega kandidata na delovnem mestu bodo:

* sodelovanje v projektni skupini,
* vodenje strokovnih nalog in izvajanje postopkov z delovnega področja,
* samostojno oblikovanje sistemskih rešitev in drugih gradiv,
* opravljanje in vodenje nalog iz področja javnih naročil in stikov z javnostmi,
* izvajanje nadzora nad pravilnim in pravočasnim izvajanjem pogodbenih obveznosti na področju javnih naročil,
* zbiranje, urejanje ter pripravljanje podatkov za izdelavo analize o izvajanju in finančnem stanju projekta,
* sodelovanje pri nalogah povezanih s pripravo predloga in izvajanju proračuna,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* obdelava in vnos podatkov v informacijski sistem e-MA, v druge baze in evidence,
* opravljanje drugih nalog v skladu s potrebami projekta in po navodilih nadrejenih.

Prijava mora vsebovati predpisan obrazec »Vloga za zaposlitev«, s pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen te javne objave skladno z določili GDPR dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Od kandidata za razpisano delovno mesto pričakujemo veliko mero samoiniciativnosti in komunikativnosti.

Zaželeno je, da ima kandidat izobrazbo pravne smeri.

Prednost pri izbiri bodo imeli kandidati, s poznavanjem javnega naročanja s področja gradbeništva in vodarstva, z izkušnjami pri delu z EU projekti, z izkušnjami pri pridobivanju zemljišč, z izkušnjami pri pridobivanju gradbenih dovoljenj. Prosimo, da kandidati navedene izkušnje in znanja označijo v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom do 30.11.2023 oz. do zaključka trajanja projekta Zmanjšanje poplavne ogroženosti na porečju Vipava – I. faza (VIPAVA DRR), s poskusnim delom v trajanju 1 meseca. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na delovnem mestu višji svetovalec, brez imenovanja v naziv in bo naloge izvrševal v nazivu višji svetovalec II, na lokaciji Direkcije Republike Slovenije za vode, na naslovu Hajdrihova ulica 28c, 1000 Ljubljana oziroma v drugih uradnih prostorih Direkcije Republike Slovenije za vode.

Zaposlitev za projekt Zmanjšanje poplavne ogroženosti na porečju Vipava – I. faza (VIPAVA DRR), sofinancirata Evropska unija (85%) Podpora naložb za prilagajanje podnebnim spremembam – poplavna varnost iz Evropskega kohezijskega sklada in Republika Slovenija (15%) - Podpora naložb za prilagajanje podnebnim spremembam – poplavna varnost.

Kandidat vloži prijavo v pisni obliki obvezno na priloženem obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto višji svetovalec (šifra DM 9081), št. 11002-11/2022« **na naslov**: Direkcija RS za vode, Mariborska cesta 88, 3000 Celje, in sicer **v roku 7 dni po objavi** na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3123, ga. Mateja Logar, informacije o delovnem področju na telefonski številki 01 478 3112, ga. mag. Suzana Stražar.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.